**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  9 – 12 – 2024

 **ΑΜΑΡΟΥΣΙΟΥ Αρ. Πρ.:** 10

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Δήμο Λυκόβρυσης – Πεύκης**

**Κοινοποίηση: Τα μέλη του Συλλόγου μας, ΔΟΕ, Συλλόγους Εκπ/κών Π.Ε. της χώρας**

**Θέμα: « Να εφοδιαστούν άμεσα τα Νηπιαγωγεία του Δήμου Λυκόβρυσης – Πεύκης με αναλώσιμα υλικά χαρτοπωλείου από τον Δήμο Λυκόβρυσης – Πεύκης χωρίς άλλες καθυστερήσεις και υπεκφυγές».**

Σύμφωνα με πληροφορίες που λάβαμε από Νηπιαγωγούς – μέλη του σωματείου μας που υπηρετούν στα Νηπιαγωγεία της Πεύκης αυτή τη στιγμή τα Νηπιαγωγεία του Δήμου Λυκόβρυσης – Πεύκης στερούνται παντελώς αναλώσιμων υλικών χαρτοπωλείου εξαιτίας της απαράδεκτης καθυστέρησης του εφοδιασμού τους από τον Δήμο Λυκόβρυσης – Πεύκης και αυτό σε μια περίοδο – παραμονές Χριστουγέννων – κατά την οποία οι ανάγκες για τέτοιου είδους υλικό είναι αυξημένες στα Νηπιαγωγεία, ώστε να μπορέσουν στοιχειωδώς ν’ ανταποκριθούν στο έργο τους.

Το Δ. Σ. του Συλλόγου Εκπ/κών Π. Ε. Αμαρουσίου θεωρεί απαράδεκτο το γεγονός αυτό και καλεί τον Δήμο Λυκόβρυσης – Πεύκης να προβεί άμεσα στον εφοδιασμό των Νηπιαγωγείων της Πεύκης με τα απαραίτητα αναλώσιμα υλικά χαρτοπωλείου που του έχουν ζητηθεί, σύμφωνα με τις δεσμεύσεις του έναντι των εκπαιδευτικών και των γονέων και μαθητών του Δήμου Λυκόβρυσης – Πεύκης, χωρίς άλλες καθυστερήσεις και υπεκφυγές.

Η εύρυθμη λειτουργία των Νηπιαγωγείων και Δημοτικών Σχολείων βασίζεται στον έγκαιρο και σωστό εφοδιασμό των σχολικών μονάδων με όλα τα απαραίτητα και αναγκαία αναλώσιμα υλικά που απαιτούνται και αυτό είναι αρμοδιότητα του κάθε Δήμου και φυσικά και του Δήμου Λυκόβρυσης – Πεύκης.

Παρακαλούμε για τις άμεσες δικές σας ενέργειες.

